Rīgas Pāvila baznīca

Rīgas Svētā Pāvila evaņģēliski luteriskā baznīca ir 1887. gadā celts Latvijas Evaņģēliski luteriskās Baznīcas dievnams Rīgā, Latgales priekšpilsētā (Augusta Deglava iela 1). Valsts nozīmes arhitektūras piemineklis, būvēts angļu gotikas stilā. Atrodas Grīziņkalnā, trijstūrveida laukumā starp Tallinas, Jāņa Asara un Augusta Deglava ielu.

 Mācītājs 
Šobrīd mācītājs ir Ģirts Prāmnieks.

 Vēsture 

1878. gada 11. martā Rīgas rāte piešķīra līdzekļus un zemes gabalu Svētā Pāvila baznīcas uzcelšanai — pamatakmens likts 1885. gada 19. maijā. Ēku projektējis arhitekts Gustavs Hilbigs (1822—1887), bet pēc viņa nāves darbu turpinājis un pabeidzis tā dēls arhitekts Hermanis Hilbigs (1860—1939). Ēka iesvētīta 1887. gada 8. novembrī.

1912. gadā tika iebūvēti sānu portāli un pārveidoti griesti sakristejā, kā arī uzstādītas ērģeles. Altārgleznu 1937. gadā gleznojis Jānis Roberts Tilbergs.

1973. gadā Svētā Pāvila baznīcā noīrēja telpas PSRS pirmā reģistrētā Vasarsvētku draudze (mācītājs Antons Lāčkāja).Pirmā oficiāli reģistrētā draudze Padomju Savienībā svin jubileju

Baznīcas telpās ir filmēts padomju seriāls “Septiņpadsmit pavasara mirkļi”.

 Ievērojami draudzes locekļi 

 dziedātājs Alfreds Aleksandrs VintersDziesmas — kā liepas, ozoli un rudzupuķes

 Piezīmes un atsauces 

 Ārējās saites 
 Svētā Pāvila baznīca portālā Cita Rīga
 Rīgas Latgales priekšpilsētas baznīcas 
 Rīgas Svētā Pāvila evaņģēliski luteriskai baznīcai un draudzei — 120
 Luterāņu baznīcas Latvijā

Kategorija:Baznīcas Rīgā
Kategorija:Luterāņu baznīcas Latvijā
Kategorija:Celtnes un būves Rīgā
Kategorija:Augstceltnes Rīgā
Kategorija:Grīziņkalns
Kategorija:Latgales priekšpilsēta
Kategorija:Augusta Deglava iela
Kategorija:Jāņa Asara iela